PATVIRTINTA

Asociacijos Klaipėdos miesto integruotų investicijų

 teritorijos vietos veiklos grupės 2015 rugsėjo 25 d.

 visuotinio narių susirinkimo protokolu Nr. 1

**NARYSTĖS ASOCIACIJOJE KLAIPĖDOS MIESTO INTEGRUOTŲ INVESTICIJŲ TERITORIJOS VIETOS VEIKLOS GRUPĖJE TAISYKLĖS**

1. **BENDROSIOS NUOSTATOS**

1. Narystės asociacijoje Klaipėdos miesto integruotų investicijų teritorijos vietos veiklos grupėje taisyklės (toliau - taisyklės) parengtos vadovaujantis Lietuvos Respublikos civiliniu kodeksu, Lietuvos Respublikos asociacijų įstatymu, asociacijos Klaipėdos miesto integruotų investicijų teritorijos vietos veiklos grupės (toliau – asociacijos) įstatais.

2. Taisyklės reglamentuoja naujų narių priėmimo į asociaciją, dalyvavimo asociacijos veikloje, išstojimo ir pašalinimo iš asociacijos tvarką.

1. **NARIŲ PRIĖMIMO Į ASOCIACIJĄ TVARKA**

3. Asociacijos nariais gali būti juridiniai asmenys – bendruomeninės, nevyriausybinės organizacijos, asocijuotos verslo struktūros, privatūs pelno siekiantys juridiniai asmenys.

4. Juridinis asmuo, pageidaujantis tapti asociacijos nariu, užpildo prašymo tapti asociacijos nariu formą (1 taisyklių priedas). Kartu su prašymo tapti asociacijos nariu forma juridinis asmuo privalo pateikti šiuos priedus (dokumentus):

4.1. Juridinio asmens registravimo pažymėjimo kopijos išplėstinę versiją (versijoje detaliai turi matytis juridinio asmens steigėjai, akcininkai/dalininkai/nariai);

4.2. Protokolo išrašą, įgaliojimą ar kitą dokumentą, kuriuo konkretus fizinis asmuo yra paskiriamas atstovauti juridiniam asmeniui asociacijos narių visuotiniame susirinkime;

4.3. Juridinio asmens vykdomos veiklos aprašymą laisva forma. Aprašyme turi būti pateikta informacija apie juridinio asmens narių/dalyvių skaičių, juridinio asmens vykdomas veiklas, žinomumą Klaipėdos miesto bendruomenei, projektinę veiklą (įgyvendintus/vykdomus projektus), dalyvavimą rengiant ir įgyvendinant įvairias strategijas.

5. Užpildyta prašymo forma ir kiti taisyklių 4 punkte išvardinti dokumentai pateikiami asociacijos direktoriui.

6. Asociacijos direktorius patikrina gautus dokumentus. Jei nustatoma, kad dokumentai užpildyti netinkamai, trūksta priedų, asociacijos direktorius apie tai elektroniniu paštu informuoja juos pateikusį juridinį asmenį ir prašo ištaisyti trūkumus. Jei dokumentai užpildyti tinkamai, asociacijos direktorius 10 darbo dienų prieš valdybos posėdį išsiunčia elektroniniu paštu skenuotus dokumentus valdybos nariams.

7. Sprendimas dėl naujo nario priėmimo į asociaciją yra priimamas valdybos posėdyje. Svarstant klausimą dėl naujo nario priėmimo, ne mažiau kaip du asociacijos nariai turi pasiūlyti/rekomenduoti naują narį, narystei asociacijoje turi pritarti asociacijos direktorius. Siūlymas/rekomendacija ir asociacijos direktoriaus pritarimas išsakomi žodžiu ir apie tai suformuojamas įrašas posėdžio protokole. Jei asociacijos nariai, kurie nori siūlyti/rekomenduoti naują narį, negali dalyvauti valdybos posėdyje, jie gali iš anksto suformuoti siūlymą/rekomendaciją raštu ir perduoti asociacijos direktoriui. Suformavus siūlymus/rekomendacijas, klausimas dėl naujo nario priėmimo teikiamas valdybos balsavimui.

8. Svarstydama klausimą dėl naujo nario priėmimo į asociaciją, valdyba atsižvelgia į šiuos kriterijus:

8.1. vykdomos veiklos atitikimą asociacijos veiklos tikslams;

8.2. žinomumą Klaipėdos miesto bendruomenei;

8.3. projektinės veiklos patirtį;

8.4. dalyvavimo rengiant ir įgyvendinant viešojo sektoriaus strategijas patirtį;

8.5. juridinio asmens narių/dalyvių skaičių;

8.6. gyventojų, kuriems juridinis asmuo teikia paslaugas/atstovauja, dalį (kiekį).

9. Valdybos sprendimas dėl naujo nario priėmimo į asociaciją priimamas ne mažesne kaip 2/3 visų valdybos posėdyje dalyvaujančių narių balsų dauguma.

10. Valdybai priėmus sprendimą, asociacijos vadovas ne vėliau kaip per 14 dienų elektroniniu paštu informuoja prašymo teikėją apie priimtą sprendimą.

11. Juridinis asmuo, kurio prašymas tapti asociacijos nariu tenkinamas, ne vėliau kaip per 30 kalendorinių dienų nuo pranešimo apie priėmimą į asociaciją sumoka į asociacijos sąskaitą visuotinio narių susirinkimo nustatyto dydžio stojamąjį įnašą ir nario mokestį.

12. Juridiniam asmeniui, priimtam į asociaciją, išduodamas narystę patvirtinantis dokumentas.

1. **NARYSTĖ ORGANIZACIJOJE**

13. Juridinis asmuo, esantis asociacijos nariu ir keičiantis savo statusą ar atliekantis kitus veiksmus, susijusius su veiklos pertvarkymu, privalo apie tai pranešti asociacijai.

14. Kai juridinis asmuo, esantis nariu, pakeitė pavadinimą (registracijos kodui nepasikeitus), pavadinimo pakeitimas įforminamas valdybos sprendimu. Pateikiami tokie dokumentai:

14.1. prašymas įforminti asociacijos dokumentuose pavadinimo pakeitimą;

14.2. registracijos pažymėjimo nauju pavadinimu kopija.

15. Kai juridinis asmuo, esantis asociacijos nariu, reorganizuojamas ar pertvarkomas Lietuvos Respublikos civilinio kodekso ir/ar asociacijų įstatymo numatyta tvarka, valdybos sprendimu nariu lieka buvusio nario teises ir pareigas perėmęs juridinis asmuo. Pateikiami tokie dokumentai:

15.1. prašymas palikti asociacijos nariu (prašymą pateikia juridinis asmuo, perėmęs asociacijos nario teises ir pareigas);

15.2. reorganizuojamo (pertvarkomo) juridinio asmens narių visuotinio susirinkimo protokolas dėl reorganizavimo projekto patvirtinimo;

15.3. juridinio asmens, perėmusio teises ir pareigas, registracijos pažymėjimo kopija.

16. Juridinio asmens, perėmusio narystę iš reorganizuoto juridinio asmens, įstojimo į asociaciją data laikoma reorganizuoto juridinio asmens įstojimo į asociaciją data.

17. Asociacijos nariai kasmet moka visuotinio narių susirinkimo nario mokestį. Mokestis į asociacijos sąskaitą sumokamas iki einamųjų metų gruodžio 31 d. Įstojimo atveju mokestis sumokamas kartu su stojamuoju įnašu.

18. Kiekvienas juridinis asmuo, esantis asociacijos nariu, moka vieną nario mokestį ir turi vieną balsą visuotiniame narių susirinkime, nepaisant to, kad yra delegavęs daugiau nei vieną asmenį į asociacijos narius ar valdymo organus.

1. **NARYSTĖS ORGANIZACIJOJE PABAIGA**

19. Asociacijos nariai turi teisę išstoti iš asociacijos, o asociacija turi teisę pašalinti narius. Išstojusiems ar pašalintiems iš asociacijos nariams, įmokėtos sumos ir asociacijos turto dalis negrąžinamos.

20. Asociacijos narys, norintis išstoti iš asociacijos, pateikia raštišką prašymą. Prašymas pateikiamas asociacijos direktoriui. Nuo pareiškimo dėl išstojimo iš asociacijos pateikimo momento pareiškėjas netenka teisės naudotis asociacijos teikiamomis paslaugomis, o jo atstovai asociacijoje netenka įgaliojimų.

21. Sprendimą dėl asociacijos nario išstojimo arba pašalinimo iš asociacijos priima valdyba.

22. Sprendimas dėl asociacijos nario pašalinimo svarstomas valdybos posėdyje ne anksčiau kaip po 10 dienų nuo pranešimo apie pašalinimo galimybę išsiuntimo asociacijos nariui elektroniniu paštu dienos, pranešime nurodant pašalinimo motyvus.

23. Valdyba turi teisę pašalinti asociacijos narį, jeigu:

23.1. nario veikla ir tikslai prieštarauja asociacijos tikslams ir uždaviniams;

23.2. narys nevykdo asociacijai prisiimtų įsipareigojimų;

23.3. narys atskleidžia konfidencialią informaciją;

23.4. narys nesilaiko Lietuvos Respublikos įstatymų, asociacijos įstatų, asociacijos vidaus veiklos dokumentų, asociacijos valdymo organų priimtų sprendimų;

23.5. narys diskredituoja ar žemina asociacijos vardą;

23.6. narys nedalyvauja asociacijos susirinkimuose daugiau kaip metus (daugiau kaip 12 mėn.) laiko;

23.7. narys nemoka nario mokesčio daugiau kaip metus laiko;

23.8. naujai priimtas narys nesumoka stojamojo įnašo ir nario mokesčio per taisyklių 11 punkte nustatytą terminą. Naujai priimto nario pašalinimo iš asociacijos klausimas svarstomas artimiausiame valdybos posėdyje po to, kai sueina taisyklių 11 punkte nurodytas terminas.

1. **BAIGIAMOSIOS NUOSTATOS**

24. Juridinių asmenų dokumentus narystės asociacijoje klausimais priima ir registruoja asociacijos direktorius.

25. Asociacijos narių sąrašas yra vieša informacija, su kuria susipažinti gali kiekvienas suinteresuotas asmuo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku laikytis taisyklių:

1.